Vollenweiders far Hans Vollenweider (1918 -1993) var en komponist og en av Europas ledende organister. Andreas Vollenweider vokste opp i kunstnerisk mangfoldige omgivelser, og han ble en selvlært multiinstrumentalist. 22 år gammel begynte han å spille harpe, og han utviklet en egen spilleteknikk. Han framstilte instrumentet etter egne behov, og slik oppsto den elektro-akustiske harpen.